**ГОДИШЕН ОТЧЕТ**

За изпълнение дейностите по „Програма овладяване популацията на безстопанствени кучета на територията на Община Хасково“ за 2021г.

 Регулиране популацията на безстопанствени кучета, е един в голяма степен национален проблем, който има повече социален, отколкото екологичен характер.

В изпълнение на Закона за защита на животните /ЗЗЖ/ в Община Хасково е разработена „Програма овладяване популацията на безстопанствени кучета на територията на Община Хасково 2021-2025 г.“, приета с Решение № 515 от 17.12.2021г. по Протокол № 24 на Общински съвет-Хасково.

Целта на приетата програма е установяване на контрол върху популацията от домашни и безстопанствени кучета, като се гарантира здравето на хората и безопасността на градската среда.

 Направените наблюдения и анализи показват, че основен източник на безстопанствени кучета са не самите безстопанствени кучета, а домашните кучета. Това показва, че трябва да се наложи строг контрол върху домашните кучета – ветеринарна и административна регистрация и стерилизация на по голяма част от тях.

Регистрацията на домашни кучета и стимулирането на кастрацията им ще спомогнат за трайното решаване на проблема и овладяване на нежелани животни от дома към улицата .

 Финансовите проблеми на населението и проблемите в обществото, през последните години доведоха до отслабване на контрола върху домашните кучета, който се явява и непрекъснат източник на нови бездомни животни, освен тези, който вече са на улицата.

Според закона ограничаването на кучешката популация може да става, чрез затваряне на животните в приюти или чрез кастриране. И двата метода изискват големи за размерите на Общинския бюджет средства, а направените опити с кастрация, не водят до желания резултат, който би се получил.

Към момента изпълнението на общинските програми за овладяване на популацията на безстопанствени кучета е частична, с което не се постигат задоволителни резултати.

 Дейностите по овладяване популацията на безстопанствените кучета са насочени в две основни направления:

* Регистрация на домашните кучета и контрол над собствениците с цел блокиране притока от дома към улицата;
* Масова кастрация, ваксиниране, обезпаразитяване, маркиране и връщане на животните по местата на залавянето им или настаняването им в приют;

В Община Хасково функционира Общински приют - „Кастрационен център“ за територията на Община Хасково, който е открит в началото на 2019 година. Той се стопанисва от Общинско предприятие „Екопрогрес”. Приютът притежава Удостоверение за регистрация на животновъден обект № 316 от 04.01.2019г. и е одобрен за капацитет до 10 бр. големи кучета, до 20бр. средни по размер кучета и до 30бр. малки по размер кучета. През 2021г. Община Хасково целесъобразно разшири капацитета на Общинския приют със Сграда 1 и Сграда 2, находящи се в поземлен имот №75085.194.3 в землището на с. Узунджово, общ. Хасково. Тези сгради ще изпълняват ролята на допълнителни помещения към кастрационния център. В тези допълнителни сгради ще се настаняват кастрирани бездомни кучета, които са проявявали агресивни наклонности преди залавянето им (вместо да се връщат обратно в градската среда). Очаква се сградите да започнат да функционират през 2022г.

Общо от откриването на касационния център са кастрирани 397 броя кучета.

През 2021г. продължи регистрирането на домашни кучета, както и събирането на „такса за притежаване на домашно куче”, съгласно Закона за местните данъци и такси.

 - За 2021година - 74 броя нови административни регистрации на домашни кучета.

**Дейностите по масова кастрация, ваксиниране, обезпаразитяване, маркиране, паспортизация и връщане на животните по местата на залавянето им:**

1. Залавянето на безстопанствените кучета на територията на Община Хасково се извършва от сформиран екип от служители на ОП "Екопрогрес", състоящ се от ловец и шофьор.
2. Заловените безстопанствени кучета се обработват (обезпаразитяване, кастриране, ваксиниране против бяс, маркиране, чипиране) в общинския приют - „Кастрационен център“. Издръжката е изцяло от общинския бюджет. Задълженията на Община Хасково в тази насока се изпълняват и чрез сключен договор за обработка с лицензиран ветеринарен лекар д-р Ясен Стайков. За дезинфекция, дезинсекция и дератизация също има сключен договор с външна фирма.
3. Залавянето на безстопанствените кучета се извършва по начин и при условия, които гарантират здравето им и с минимално страдание за животните.
4. Транспортирането на заловените кучета до кастрационния център се извършва със специално оборудвано и обозначено превозно средство. За всеки случай на транспортиране на кучета (улов и връщане по места) се попълва транспортен документ по образец, съгласно изискванията на чл.44, ал.3 от ЗЗЖ.
5. След манипулациите в приюта, животните се маркират, чрез поставяне на ушна марка и микрочип с уникален идентификационен номер /баркод/.
6. За отчетния период, общият брой на кастрирани кучета е 60 броя, от който 32 мъжки и 28 броя женски, осиновени 14 броя бездомни кучета.
7. Осигурена е възможност за телефонна връзка с ОП „Екопрогрес“ - телефон 038/62 23 50, на който всеки работен ден от 8:00 до 12:00 часа и от 13:00 до 17:00 часа се приемат сигнали на граждани, фирми и организации, касаещи пряката дейност по улов и обработка на безстопанствените животни. За отчетния период са получени и обработени 142 бр. сигнала от граждани.

 При изпълнение на мерките по програмата участват и кметове на населени места от Община Хасково, които информират населението и осъществяват контрол по провеждане на мероприятията. При постъпване на сигнал в Общинска администрация или в кметства по населени места за безстопанствени кучета, незабавно се уведомява екипа към ОП “Екопрогрес“.

 Средствата, събрани от заплащане на „такса за притежаване на домашно куче” за 2021г. са в размер на 4628 лв.

Средствата, разходени за реализиране на дейностите по Програмата за ветеринарномедицински препарати и консумативи, изследвания, храна на животните в обекта, електричество, вода, гориво за транспортните средства, капиталови разходи, текущи ремонтни дейности в обекта са в размер на 122 567 лв.

Директор :…………………..

 / Щерьо Янев /

**СТАНИСЛАВ ДЕЧЕВ**

*Кмет на Община Хасково*